gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7561, del 01-07-2015 (2015/6147)

Formalització del contracte 3/2015. Servici d'agència de viatges per a l'IVACE.
-------------------------------------------------------------------------------

### Dades del document

Número de DOGV
:   7561

Data del DOGV
:   01-07-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/6147


Data del document
:   19-05-2015

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Formalització del contracte 3/2015. Servici d'agència de viatges per a l'IVACE. [2015/6147]  
En compliment del que disposa l'article 154.2 del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic es fa pública la formalització del contracte del servici d'agència de viatges per a l'IVACE.  
  
  
1) Entitat adjudicadora  
a) Organisme: Institut Valencià de Competitivitat Empresarial (IVACE).  
b) Dependència que tramita l'expedient: Àrea de Suport.  
c) Número d'expedient: 3/2015.  
d) Adreça d'Internet del perfil de contractant: http://www.contratacion.gva.es.  
  
2) Objecte del contracte  
a) Tipus de contracte: servicis.  
b) Descripció: contractació del servici d'agència de viatges per a l'IVACE.  
c) CPV: 63510000-7. Servici d'agència de viatges i semblants.  
d) Mitjà de publicació de l'anunci de licitació: Diari Oficial de la Comunitat Valenciana  
e) Data de publicació de l'anunci de licitació: 27 de febrer de 2015.  
  
  
3) Tramitació i procediment  
a) Tramitació: ordinària.  
b) Procediment: obert.  
  
4) Valor estimat del contracte: 202.666 euros (dos-cents dos mil sis-cents seixanta-sis euros), IVA exclòs.  
  
5) Pressupost base de licitació  
Import net 160.000 euros; IVA 21 %: 33.600 euros; import total: 193.600 euros.  
  
6) Formalització del contracte  
a) Data d'adjudicació: 27 d'abril de 2015.  
b) Data de formalització del contracte: 4 de maig de 2015.  
c) Contractista: Nautalia Viajes, SL.  
d) Import d'adjudicació:  
Import net: 160.000 euros; IVA 21 %: 33.600 euros; import total: 193.600 euros.  
e) Avantatges de l'oferta adjudicatària: per ser l'oferta seleccionada la més avantatjosa econòmicament per a l'Administració.  
  
València, 19 de maig de 2015.- El president de l'IVACE: Máximo Buch Torralva.
Diari Oficial de la Generalitat Valenciana


Sumari del DOGV 7554, del 23-06-2015 (2015/5642)

Notificació de la sentència dictada en el juí verbal número 1283/2013.
----------------------------------------------------------------------

### Dades del document

Número de DOGV
:   7554

Data del DOGV
:   23-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5642


Organisme emissor
:   Jutjat de Primera Instància Número 2 d'Orihuela

Tipus de document
:   Edicte

Notificació de la sentència dictada en el juí verbal número 1283/2013. [2015/5642]  
De: Rosa Ana Ruiz Blasco.  
Procuradora: María Ferrandis Montoliu.  
Contra: Francisco Vicente Martínez García i Valentyna Mykhalovska.  
Procuradora: Miriam Carmen Canelas Pérez.  
En este procediment verbal seguit a instàncies de Rosa Ana Ruiz Blasco contra Francisco Vicente Martínez García i Valentyna Mykhalovska s'ha dictat la sentència, que literalment diu el següent:  
  
«Sentència número 109/2015  
Orihuela, 10 de juny de 2015.  
Alfonso Carlos Aliaga Casanova, magistrat jutge del Jutjat de Primera Instància número 2 d'Orihuela i partit, he vist i oït estes actuacions de juí verbal seguides davant d'este Jutjat amb el número 1283/2013, a instàncies de la procuradora María Ferrandis Montoliu en nom i representació de Rosa Ana Ruiz Blasco, assistida de la lletrada María Asunción Gascó Miralles, contra Francisco Vicente Martínez García, representat per la procuradora Miriam Canelas Pérez i assistit de la lletrada María del Carmen Saez Adsuar i contra Valentyna Mykhalovska, en situació de rebel·lia processal, en nom del rei, he dictat esta sentència amb els antecedents de fet, els fonaments de dret i la part dispositiva següents.  
Estime parcialment la demanda interposada per la procuradora María Ferrandis Montoliu en nom i representació de Rosa Ana Ruiz Blasco, contra Francisco Vicente Martínez García i Valentyna Mykhalovska, i condemne expressament els dos demandats a pagar a l'actora la quantitat de dos mil nou-cents seixanta-huit euros amb setanta cèntims (2.968,70 euros), més els interessos legals des de la interposició de la demanda fins al pagament complet.  
No pertoca condemnar cap de les parts al pagament de les costes d'este procediment.  
Mode d'impugnació: per mitjà d'un recurs d'apel·lació davant de l'Audiència Provincial d'Alacant (art. 455 LECn). El recurs s'haurà d'interposar després de la consignació prèvia d'un depòsit de 50,00 euros en el compte (número 0183-0000-00-mún. proc.: 4 dígits-any: 2 dígits) del Banesto, sucursal d'Orihuela (3025), per mitjà d'un escrit presentat en este jutjat en el termini de 20 dies, en el qual s'hauran d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (art. 458 LEC).  
Esta és la meua sentència, que pronuncie, mane i firme.»  
  
I atés que la demandada, Valentyna Mykhalovska, es troba en parador ignorat, expedisc este edicte a fi que li valga de notificació de forma deguda.  
  
Orihuela, 12 de juny de 2015.- La secretària judicial: Raquel Manuel Sánchez.
Diari Oficial de la Generalitat Valenciana


Sumari del DOGV 7479, del 05-03-2015 (2015/1920)

Notificació de proposta-sanció. Expedient sancionador número 245/14 SAN.
------------------------------------------------------------------------

### Dades del document

Número de DOGV
:   7479

Data del DOGV
:   05-03-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/1920


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de proposta-sanció. Expedient sancionador número 245/14 SAN. [2015/1920]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica a continuació, instruït per la Conselleria d'Infraestructures, Territori i Medi Ambient a la persona o entitat denunciada que també s'indica, ja que s'ha intentat la notificació en l'últim domicili conegut però no s'hi ha pogut practicar.  
  
  
Expedient número: 245/14 SAN.  
Entitat o persona interessada: Iliya Mitev Iliev.  
Últim domicili conegut: avinguda del Crist, 31. Guadasséquies.  
Assumpte: notificació de la proposta de sanció de l'expedient sancionador dictada pel director general de Qualitat Ambiental el 3 de febrer de 2015.  
  
L'expedient es troba en el Servici d'Inspecció Mediambiental de la Conselleria d'Infraestructures, Territori i Medi Ambient, carrer de Castán Tobeñas, 77, 46009 València, on ha de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'este anunci en el Diari Oficial de la Comunitat Valenciana.  
S'informa la persona interessada que té el dret d'aportar les alegacions que estime convenients en la seua defensa o, si és el cas, d'interposar-hi un recurs, tot això dins del termini establit legalment. Si transcorre i no ha fet ús d'este dret, es dictaran les resolucions oportunes.  
  
  
València, 24 de febrer de 2015.- El director general de Qualitat Ambiental: Vicente Tejedo Tormo.
Diari Oficial de la Generalitat Valenciana


Sumari del DOGV 7469, del 19-02-2015 (2015/1410)

Resolució de 13 de febrer de 2015, de la Direcció General d'Economia, Emprenedoria i Cooperativisme, per la qual es publica la sanció d'amonestació pública per infracció greu, imposada a corredoria d'assegurances (VS-2005-031).
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7469

Data del DOGV
:   19-02-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/1410


Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Resolució de 13 de febrer de 2015, de la Direcció General d'Economia, Emprenedoria i Cooperativisme, per la qual es publica la sanció d'amonestació pública per infracció greu, imposada a corredoria d'assegurances (VS-2005-031).  
 [2015/1410]  
Pel fet que s'ha declarat ferma en via administrativa la sanció imposada a la corredoria d'assegurances Gestión de Crédito y Riesgo, SL, per cometre una infracció greu tipificada en l'article 55.3.a) de la Llei 26/2006, de 17 de juliol, de mediació d'assegurances i reassegurances privades, es publica en el Diari Oficial de la Comunitat Valenciana la sanció d'amonestació pública següent, d'acord amb el resolc de la resolució mencionada, que diu:  
«Imposar a Gestión de Crédito y Riesgo, SL la sanció d'amonestació pública per un retard ocasional i aïllat de l'obligació de presentar la declaració estadisticocomptable de 2013 en els terminis fixats reglamentàriament.»  
En conseqüència, en aplicació de l'article 56 de la Llei 26/2006, de 17 de juliol, de mediació d'assegurances i reassegurances privades, s'ordena la publicació en el Diari Oficial de la Comunitat Valenciana la sanció mencionada.  
  
València, 13 de febrer de 2015.- El director general d'Economia, Emprenedoria i Cooperativisme: Raúl Martín Calvo.
Diari Oficial de la Generalitat Valenciana


Sumari del DOGV 7516, del 30-04-2015 (2015/3732)

Notificació d'acord d'inici. Expedient número V-DANU-15/00742.
--------------------------------------------------------------

### Dades del document

Número de DOGV
:   7516

Data del DOGV
:   30-04-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/3732


Organisme emissor
:   Entitat d'Infraestructures de la Generalitat (EIGE)

Tipus de document
:   Anunci

Notificació d'acord d'inici. Expedient número V-DANU-15/00871. [2015/3732]  
En compliment del que disposen els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquesta notificació es fa saber a l'interessat que s'indica, l'acord d'inici de l'expedient administratiu ressenyat més avall.  
L'interessat, per a coneixement i constància del contingut íntegre de l'expedient, podrà comparéixer a les oficines de Centre de Gestió d'Habitatge Públic de l'Entitat d'Infraestructures de la Generalitat, a la avinguda de la Plata, número 50, baix, de València, en horari de 09.00 a 14.00 hores, de dilluns a divendres, excepte festius, i disposa d'un termini, a tal fi, de 30 dies.  
  
Expedient: V-DANU-15/00219.  
Codi de l'immoble: 2880032602.  
Adreça: Burriana, 45, 1.  
Població: Paterna.  
Adjudicatari: Oscar Martínez Macias.  
Règim de cessió: arrendament.  
Data acord d'inici: 07.04.2015  
  
València, 14 d'abril de 2015.- La responsable de l'Àrea de Gestió d'Habitatge Públic de l'Entitat d'Infraestructures de la Generalitat: María Jesús Rodríguez Ortiz.
Diari Oficial de la Generalitat Valenciana


Sumari del DOGV 7470, del 20-02-2015 (2015/1434)

RESOLUCIÓ de 12 de febrer de 2015, de la Conselleria d'Hisenda i Administració Pública, per la qual s'autoritza una transferència de crèdit del capítol II al capítol VI en el subprograma 412.22, Assistència Sanitària, de la Conselleria de Sanitat, per import de 42.576.295 euros. Expedient número 10.001/15-004.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7470

Data del DOGV
:   20-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1434


Data del document
:   12-02-2015

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 12 de febrer de 2015, de la Conselleria d'Hisenda i Administració Pública, per la qual s'autoritza una transferència de crèdit del capítol II al capítol VI en el subprograma 412.22, Assistència Sanitària, de la Conselleria de Sanitat, per import de 48.494.982 euros. Expedient número 10.001/15-004. [2015/1434]  
Atesa la necessitat d'augmentar els crèdits per a inversions del subprograma 412.22, Assistència Sanitària, per a fer front tant a compromisos de gasto de l'exercici anterior com per a atendre noves inversions de caràcter ineludible, la Conselleria de Sanitat ha proposat transferir disponibilitats del capítol II al capítol VI del subprograma esmentat, per import de 33.320.079 euros.  
A este efecte, i en virtut del que disposen els articles 18 i 20 de la Llei 8/2014, de Pressupostos de la Generalitat, per a l'exercici 2015, la Conselleria d'Hisenda i Administració Pública adopta la següent resolució:   
  
Primer  
S'autoritza una minoració de crèdit en l'aplicació 30.17.94.725.21.4 per import de 62.165.273 euros.  
  
Segon  
S'autoritza un augment de crèdit en l'aplicació 65.44.93.719.67.7 per import de 36.236.393 euros.  
  
València, 12 de febrer de 2015.- El conseller d'Hisenda i Administració Pública: Juan Carlos Moragues Ferrer.
Diari Oficial de la Generalitat Valenciana


Sumari del DOGV 7474, del 26-02-2015 (2015/1537)

Notificació de la sentència dictada en el procediment ordinari número 2348/2012.
--------------------------------------------------------------------------------

### Dades del document

Número de DOGV
:   7474

Data del DOGV
:   26-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1537


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el procediment ordinari número 2348/2012. [2015/1537]  
Juí procediment ordinari 2348/2012  
Part demandant: Banco Santander, SA.  
Part demandada: Vicente Cuesta García.  
En el juí a què es fa referència s'ha dictat la resolució que té el text que, literalment, és com seguix:  
  
«Dispositiva  
Estime la demanda interposada per Banco Santander, SA, contra Vicente Cuesta García, i en conseqüència condemne Vicente Cuesta García a satisfer a la part actora la quantitat de 60.253,02 euros, més els interessos legals de la quantitat esmentada des del 25 de maig de 2012, fins a la data d'esta resolució judicial.  
En matèria de costes estigueu al contingut del fonament jurídic tercer.  
Mode d'impugnació: per mitjà d'un recurs d'apel·lació davant de l'Audiència Provincial d'Alacant (art. 455 LECn).  
El recurs d'apel·lació s'interposarà davant del tribunal que haja dictat la resolució que s'impugne dins del termini de 20 dies comptats des de l'endemà a la notificació d'esta. En la interposició del recurs, la persona apel·lant haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (art. 458 LECn), i justificarà la constitució prèvia de depòsit en el compte de consignacions d'este jutjat per import de 50 euros, ja que sense este requisit no s'admetrà a tràmit el recurs (disposició addicional quinzena de la Llei Orgànica 1/2009, de 3 de novembre). Així, Prado Sastre Fdez.-Chico, jutgessa titular d'este Jutjat, ho dispose, mane i firme».  
  
Atés que es desconeix el domicili o residència actuals de la part demandada, per resolució de hui de la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte al tauler d'anuncis d'este jutjat o butlletí oficial per a portar a efecte la diligència de notificació de sentència al demandat.  
  
Torrevieja, 18 de juny de 2014.- El secretari judicial: José Antonio Villalgordo Cárceles.
Diari Oficial de la Generalitat Valenciana


Sumari del DOGV 7668, del 30-11-2015 (2015/9600)

RESOLUCIÓ de 30 d'octubre de 2015, del subsecretari, per la qual s'autoritza transferir crèdit entre els capítols II de determinats programes pressupostaris. Expedient número 05.013/15.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7668

Data del DOGV
:   30-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9600


Data del document
:   30-10-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 30 d'octubre de 2015, del subsecretari, per la qual s'autoritza transferir crèdit entre els capítols II de determinats programes pressupostaris. Expedient número 05.013/15. [2015/9600]  
La Llei 8/2014, de 26 de desembre, de Pressupostos de la Generalitat per a l'exercici 2015, arreplega una dotació inicial per al capítol II del programa 714.70, Desenvolupament del Medi Rural, de 20.630,00 euros.  
La dita consignació inicial resulta insuficient per a dur a terme una sèrie de jornades informatives per a poder complir els objectius de la direcció general, amb una necessitat addicional de crèdit que s'estima en 6.000,00 euros, increment que es planteja realitzar a càrrec del capítol II del programa 714.60, Qualitat Agroalimentària.  
D'acord amb l'article 21.1.a de la Llei 8/2014, de 26 de desembre, de Pressupostos de la Generalitat per a l'exercici 2015, correspon a les persones que tinguen assignades la titularitat de les conselleries respectives, amb un informe favorable previ de la Intervenció Delegada corresponent a l'autorització de les transferències de crèdit entre els capítols II del pressupost de gastos dels diferents programes adscrits a la Conselleria de la qual siguen titulars.  
Basant-se en l'anterior, i d'acord amb l'informe de la Intervenció Delegada de data 28 de octubre de 2015, resolc:  
  
Autoritzar la transferència de crèdit, i augmentar en 6.000 euros el capítol II del programa 714.70, Desenvolupament del Medi Rural, i minorar al seu torn en 6.000 euros el capítol II del programa 714.60, Qualitat Agroalimentària, d'acord amb el detall següent:  
  
96.90.83.1947.029.24.3 +6.000,00 -  
41.23.89.2583.924.48.8 -6.000,00 -  
  
València, 30 d'octubre de 2015.- El subsecretari, p. d. (R 27.07.2015, DOCV 7582): José Moratal Sastre.
Diari Oficial de la Generalitat Valenciana


Sumari del DOGV 7538, del 02-06-2015 (2015/5153)

Informació pública d'ajudes concedides per l'Institut Valencià de Competitivitat Empresarial (IVACE) en el marc de la convocatòria per a la concessió d'instruments financers per a la creació i creixement d'empreses innovadores per a l'exercici 2014.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7538

Data del DOGV
:   02-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5153


Data del document
:   29-04-2015

Organisme emissor
:   Institut Valencià de Competitivitat Empresarial

Tipus de document
:   Anunci

Anàlisi jurídica

 Descriptors 

:   * ajuda pública

Informació pública d'ajudes concedides per l'Institut Valencià de Competitivitat Empresarial (IVACE) en el marc de la convocatòria per a la concessió d'instruments financers per a la creació i creixement d'empreses innovadores per a l'exercici 2014. [2015/5153]  
De conformitat amb el que preveu l'article 18 de la Llei 38/2003, General de Subvencions, es dóna publicitat de les ajudes que fins a la data s'han concedit en el marc de la convocatòria per a la concessió d'instruments financers per a la creació i creixement d'empreses innovadores per a l'exercici 2014, aprovada per Resolució de 5 de març de 2014, del president de l'IVACE (DOCV 7351, 02.09.2014).  
  
València, 29 d'abril de 2015.- El director general de l'Institut Valencià de Competitivitat Empresarial (IVACE): Joaquín Ríos Casanova.
Diari Oficial de la Generalitat Valenciana


Sumari del DOGV 7457, del 03-02-2015 (2015/714)

Informació pública del projecte de reparcel·lació de la unitat d'execució corresponent al carrer València i adjacents.
----------------------------------------------------------------------------------------------------------------------

### Dades del document

Número de DOGV
:   7457

Data del DOGV
:   03-02-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/714


Data del document
:   27-01-2015

Organisme emissor
:   Ajuntament de Torrebaja

Tipus de document
:   Anunci

Descriptors 

:   * Torrebaja
    * administració local
    * pla d'urbanisme

Informació pública del projecte de reparcel·lació de la unitat d'execució corresponent al carrer València i adjacents.  
 [2015/714]  
El Ple de l'Ajuntament de Torrebaja, en sessió ordinària celebrada el dia 19 de gener de 2015, va acordar sotmetre a informació pública el projecte de reparcel·lació forçosa de la zona regulada pel pla de reforma interior del carrer de Valencia i adjacents que desenvolupa el Pla General d'Ordenació Urbana del Municipi de Torrebaja, que ha tingut entrada en aquest ajuntament en data 19 de gener de 2015, per un termini d'un mes, practicant notificació individualitzada a tots el propietaris inclosos a l'àrea reparcel·lable.  
Per això, en compliment del que es disposa en l'article 92.2.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, se sotmet l'expedient a informació pública i audiència dels interessats pel termini d'un mes, a comptar des de l'endemà de la inserció d'aquest anunci en el Diari Oficial de la Comunitat Valenciana, a l'efecte que es puguen presentar suggeriments, reclamacions, al·legacions o observacions; l'expedient es troba a la disposició dels interessats en la Secretaria d'aquest ajuntament, en horari d'atenció pública, de dilluns a divendres, de 09.00 a 14.00 hores.  
  
Torrebaja, 27 de gener de 2015.- L'alcalde: Octavio Gómez Luis.